NOTES METODOLÒGIQUES DE CONTRACTACIÓ LABORAL
El contracte de treball és un acord entre empresari i treballador.
Mitjançant aquest la persona treballadora desenvolupa serveis per compte de l'empresari i sota la seva direcció, a canvi d'una retribució.
L'article 8.1 de l'Estatut dels treballadors (ET) disposa que el contracte de treball pot formalitzar-se per escrit o de paraula.
Legalment, determinades modalitats de contractes s'han de formalitzar obligatòriament per escrit.
Els empresaris estan obligats a comunicar el contingut dels contractes de treball i de les seves pròrrogues (article 8.3 ET).
Aquesta comunicació és obligatòria tant si el contracte està formalitzat o no per escrit.
El termini de comunicació és de 10 dies a comptar des de la seva concertació.
S'ha de realitzar en una oficina pública d'ocupació.
A Catalunya, les oficines de registre i comunicació són les oficines de Treball de la Generalitat (OTG).
La informació estadística explotada correspon als contractes introduïts en la base de dades en el mes en qüestió.
La data d'introducció en la base de dades pot ser diferent a la de comunicació per diversos motius.
Per tant, les dades d'un mes poden incloure contractacions comunicades amb anterioritat a aquesta data.
El mes de gener de 2003 es va produir un canvi metodològic.
Fins a aquesta data es comptabilitzaven els contractes registrats a les oficines de Treball de la Generalitat.
Des de 2003 es comptabilitzen els contractes amb lloc de treball a Catalunya, independentment de la comunitat autònoma de registre.
La ubicació territorial es fa a partir del municipi del lloc de treball.
Des de gener de 2014 l'activitat econòmica associada als contractes formalitzats per ETT correspon a la de l'empresa usuària.
Amb anterioritat era l'activitat de l'ETT.
La normativa vigent ofereix un ventall de modalitats de contractació, les quals poden ser incentivades o no.
Els objectius d'aquest ampli ventall són múltiples.
Entre d'altres, potenciar la contractació indefinida, afavorir la inserció laboral de determinats col·lectius, aconseguir la formació dels i les joves.
En la publicació, classifiquem les modalitats de contractes en dos grans grups: indefinits i temporals.
En el grup de CONTRACTES INDEFINITS hi distingim:
Indefinit ordinari: contracte concertat sense establir límits de temps a la prestació de serveis.
No conté clàusules específiques en no donar dret a incentius a la contractació.
Pot ser amb jornada de treball a temps complet, a temps parcial o fix discontinu.
Indefinit de foment d'ocupació: contracte de durada indefinida i jornada completa, parcial o fix discontinu.
A diferència de l'ordinari conté clàusules que donen dret a determinats incentius o bonificacions.
L'objectiu és fomentar la contractació de determinats col·lectius de persones treballadores desocupades.
Indefinit persones amb discapacitat: contracte de durada indefinida dirigit a la integració laboral de persones treballadores amb discapacitat.
Sota aquest concepte s'indiquen contractes per temps determinat que, a l'empara de la normativa en vigor, són transformats en indefinits.
Els contractes susceptibles de ser convertits en indefinits són:
En el grup de CONTRACTES TEMPORALS, hi distingim:
Obra o servei: són els concertats per realitzar obres o serveis determinats en l'activitat de l'empresa, de durada temporal limitada.
Eventual per circumstàncies de la producció: contractes per atendre exigències circumstancials del mercat, acumulació de tasques o excés de comandes.
Interinitat: contracte de durada temporal per substituir a una persona treballadora amb dret a reserva de lloc.
Temporal persones amb discapacitat: contracte temporal formalitzat amb persones amb un grau de discapacitat igual o superior al 33%.
Inserció: contracte temporal de foment de l'ocupació adreçat a persones en situació d'exclusió social.
Així com a persones amb condició de víctimes de violència de gènere, domèstica, del terrorisme o de tràfic d'éssers humans.
Relleu: són els concertats per tal de substituir a una persona treballadora que accedeix a la jubilació parcial.
La durada serà com a mínim igual al temps que li resti a la persona treballadora substituïda per la jubilació.
Entesa com el temps per arribar a l'edat de jubilació ordinària corresponent segons la Llei General de la Seguretat Social.
Jubilació parcial: contracte complementari del de Relleu, que se signa amb la persona treballadora que es jubila parcialment.
Contracte substitució per jubilació als 64 anys: per persones desocupades que substitueixin a treballadors que anticipen l'edat jubilació un any.
Aquest contracte només es manté pels supòsits previstos en la disposició final 12.2 de la Llei 27/2011.
Contracte en pràctiques: destinat a completar la formació de persones treballadores amb títols universitaris o de formació professional.
Són contractes de durada temporal, amb jornada a temps parcial o completa, indistintament.
Contracte per a la formació: destinat a persones 16-24 anys sense la qualificació per concertar un contracte en pràctiques.
No s'aplica el límit d'edat en persones amb discapacitat, ni en col·lectius d'exclusió social previstos en la Llei 44/2007.
Tampoc en els contractes celebrats amb alumnes participants en projectes d'ocupació i formació (art 10.b RDLEG 3/2015).
L'objectiu és que la persona treballadora adquireixi la qualificació necessària per desenvolupar un ofici o lloc de treball concret.
Altres contractes: són els registrats que corresponen a modalitats no especificades anteriorment.
Així com els que pertanyen a règims especials de contractació, com ara els d'artistes, mercantils, residents per a formar-se en Ciències de la Salut, etc.
S'inclouen també els contractes que pateixen d'algun defecte formal o incompleixen algun requisit bàsic en el moment de la introducció.
Aquests contractes romanent en aquest apartat estadísticament encara que amb posterioritat haguessin estat resolts els seus defectes formals.